paragraph_text: Idea studijski je album australskog rock sastava The Bee Gees, koji izlazi u kolovozu 1968. godine. Treći je album koji izdaju za izdavača ATCO i prodaju ga u više od 1.000.000 primjeraka širom svijeta. Materijal sadrži skladbu "Such a Shame", koja je jedina pjesma sastava koju ne izvode (niti su je napisali) braća Gibb. Objavljena je samo na britanskoj verziji albuma, dok je s američke izbrisana i umjesto nje dodana njihova nedavna hit skladba "I've Gotta Get a Message to You", koja se opet ne nalazi na britanskom izdanju. Kada je album nanovo izdan 1980., obje skladbe bile su uključene na popis.